Diari Oficial de la Generalitat Valenciana


Sumari del DOGV 7405, del 18-11-2014 (2014/10800)

ORDE 20/2014, de 12 de novembre, de la Conselleria de Benestar Social, que modifica i amplia els terminis de justificació de gastos de determinades ajudes que establix l'Orde 2/2014, de 12 de febrer, per la qual regula les bases per a la concessió d'ajudes i subvencions per a l'atenció de persones amb discapacitat o amb malaltia mental crònica i per a la promoció de l'accessibilitat, i en fa pública la convocatòria per a l'any 2014.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7405

Data del DOGV
:   18-11-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/10005


Data del document
:   12-11-2014

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * ajuda pública

ORDE 20/2014, de 12 de novembre, de la Conselleria de Benestar Social, que modifica i amplia els terminis de justificació de gastos de determinades ajudes que establix l'Orde 2/2014, de 12 de febrer, per la qual regula les bases per a la concessió d'ajudes i subvencions per a l'atenció de persones amb discapacitat o amb malaltia mental crònica i per a la promoció de l'accessibilitat, i en fa pública la convocatòria per a l'any 2014. [2014/10236]  
L'Orde 2/2014, de 12 de febrer, de la Conselleria de Benestar Social, per la qual es regulen les bases per a la concessió d'ajudes i subvencions per a l'atenció de persones amb discapacitat o amb malaltia mental crònica i per a la promoció de l'accessibilitat, i en fa pública la convocatòria per a l'any 2014 (DOCV 7216, 18.02.2014), establix, en l'article 23, que el pagament de les ajudes i subvencions es fa d'acord amb el règim que preveu la Llei de Pressupostos de la Generalitat per a l'any 2014.  
Esta disposició es complementa amb el que establix el títol IV, que conté les disposicions específiques per a les ajudes i prestacions econòmiques individuals (PEI) per a les persones amb discapacitat, amb el que disposa l'article 55, que establix el termini de justificació de les ajudes i el sistema de pagament de les ajudes per a facilitar l'autonomia personal, i l'article 61, que establix el termini de justificació de les ajudes i el sistema de pagament de les ajudes de transport per a l'assistència a tractaments i centres assistencials.  
Per raó de l'acumulació de faena, no s'ha pogut concloure el procediment de concessió d'estes ajudes individuals, la qual cosa obliga, en conseqüència, a haver d'ampliar el termini de justificació d'estes ajudes, dins del límit temporal establit per la llei pressupostària, per a la gestió de transferències corrents, que s'efectua amb la justificació prèvia i la comprovació oportuna del gasto efectuat.  
Per tant, com que està justificada la necessitat d'ampliació d'ambdós terminis per a la tramitació correcta d'estes ajudes, d'acord amb els principis de responsabilitat pública, eficàcia i eficiència, a proposta de la directora general de Persones amb Discapacitat,  
  
  
ORDENE  
  
Article únic. Modificacions de l'Orde 2/2014, de 12 de febrer, de la Conselleria de Benestar Social  
Es modifica el que disposen els articles 55.1 i 61.1 de l'annex I de les bases de la convocatòria pública de subvencions i ajudes per a l'atenció de les persones amb discapacitat i per a la millora de l'accessibilitat, de l'Orde 2/2014, de 12 de febrer, de la Conselleria de Benestar Social, per la qual regula les bases per a la concessió d'ajudes i subvencions per a l'atenció de persones amb discapacitat o amb malaltia mental crònica i per a la promoció de l'accessibilitat i en fa pública la convocatòria per a l'any 2014. Queden redactats com establix l'annex.  
  
  
  
DISPOSICIÓ FINAL  
  
Esta orde entrarà en vigor el mateix dia de la publicació en el Diari Oficial de la Comunitat Valenciana.  
  
València, 12 de novembre de 2014  
  
La consellera de Benestar Social,  
ASUNCIÓN SÁNCHEZ ZAPLANA  
  
  
  
ANNEX  
  
1. Nova redacció de l'article 55.1 de l'annex I de les bases de la convocatòria pública de subvencions i ajudes per a l'atenció de les persones amb discapacitat i per a la millora de l'accessibilitat, de l'Orde 2/2014, de 12 de febrer, de la Conselleria de Benestar Social (ajudes per a facilitar l'autonomia personal)  
«Article 55. Termini de justificació de les ajudes i sistema de pagament  
1. El termini màxim de presentació de la justificació d'estes ajudes serà de dos mesos, comptador des de la notificació de la concessió de la resolució de l'ajuda i, en tots els casos, abans del dia 15 de desembre d'enguany».  
  
2. Nova redacció de l'article 61.1 de l'annex I de les bases de la convocatòria pública de subvencions i ajudes per a l'atenció de les persones amb discapacitat i per a la millora de l'accessibilitat, de l'Orde 2/2014, de 12 de febrer, de la Conselleria de Benestar Social (ajudes de transport per a l'assistència a tractaments i centres assistencials)  
  
«Article 61. Termini de justificació de les ajudes i sistema de pagament  
1. El termini màxim de presentació de la justificació d'estes ajudes serà, en tots els casos, abans del dia 15 de desembre d'enguany».